Dala_FM news - March 16, 2021 -  9pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
9PM DALA FM NEWS 16TH MARCH 2021
HEADLINE
NATIONAL
NYAMIRA
OBILA MORO OCHIELO GI MAGINA OBILA WETENE ARIYO KENDE NEGO ACHIEL KUOMGI ETESEND OBILA MA NYAMIRA MIDHIAMBO MASANI.
OBILA MANE OCHIEL JOWADGI GI BUNDENO BENDE OWITO NGIMANE BANG’ CHIELORE GI MAGINA.
JATEND WECHE THIETH E COUNTY MA NYAMIRA LAKTAR SILAS AYUNGA OYANGO WACH MAKAMANO KAOLERO NI OBILA 2GO OTHO KAITEMO RES NGIMAGI.
OBILA MAKAMAGO LIPOT YANGO NI NE LARO MIYO MOYO MORO.
MCC 
DUOND BUCH SIASA MAR MAENDELEO CHAPCHAP OWEYO NG’WE LARO KOM SENATE MA MACHAKOS EYIERO MAADUNDO MAIBAGO TICH 4 JUMANI.
DUOND BURANO MAR GOVERNOR MA MACHAKOS DR.ALFRED MUTUA NYOCHA GOYO DEBE NE MIGOSI MUTUA KATUKU NE KOMNO MAR SENATE MA MACHAKOS COUNTY.
WUOK MAR MAENDELEO CHAPCHAP ENG’WECH MAKAMANO KORO WEYO PIEM MATEK EKIND MIKAI AGNES KAVINDU MAR WIPER KOD URBANAS NGENGELE MAR UNITED DEMOCRATIC ALLIANCE (UDA).
OGAI MAR MAENDELEO CHAPCHAP DR.ALFRED MUTUA OLERO NI GIKAWO ONDAMONO KAKA YOR CHOPO KUAYO MAR JATEND PINY OWACHO MOLUOR UHURU KENYATTA EKINDE ROMO GI JOTEND DUOND BUCHE SIASA EYOR MBUI KAWUONO.
NLC 
APISAS MAG OKUACH KICH MANONO NEK JATICH EDUOL MAR LOO MANE OYUD RINGRE E MOCHARI NYORO JENIFER WAMBUA OLIMO BUNGU MA NGONG’ MANYOCHA OYUDE RINGRE.
OKUACH KICHGO NONO KAKA NE ONEG MIKAI WAMBUA GIDUARO MAR PEDHO ACHIJE MANYALO BEDO NI NE ONEGE.
NEGI MANYO LEPE KOD KAWO NONRO EKAR NEK MARE.
MIKAI WAMBUA LIPOT YANGE NI NYOCHA EN JANENO E BURA MORO MAR SH.MILLION 122, BURA MALUORO JI 19 MORIWO NYAKA JAOD BURA MORO E PACHOKA.
MASIRA
PINY OWACHO OCHIWO YUAK EWI MEDRUOK EKWAN MASICHE MAG APAYA EDWE MAR 1 KOD 2 HIGANI.
JI 710 NE OTHO EMASIRA MAR APAYA EDWECHE 2GO.
JALOSO ELO PINY OWACHO CYRUS OGUNA OLERO NI 3975 NE OTHO EMASICH APAYA EHIGA MOKADHO.
OTUDO MASICHE MAKAMAGO GI RIEMBO MAOK KARE EKIND JORIEMBO E APEYNI MAPACHOKA.
MIGOSI OGUNA OKUAYO JOGO MATIYO GI APAYA MONDO ONE NI LUWORE GI CHIKE MAG APAYA.
COVID 
GOVERNORS DUTO EPACHOKA OJIW OBED E OPARA MAMBELE EYUDO CHANJO MAR CORONA.
JAKOM DUOL MAR GOVERNORS MIGOSI MARTIN WAMBORA OYANGO NI CHANJO MAKAMANO MAR CORONA BER KENDO JOTELO KOD JOPINY OK ONEGO OLUOR KAWE.
KOLOSO KINDE MANE ICHUOYE CHANJ MAR CORONA, MIGOSI WAMBORA OLERO NI CHANJO MAR ASTRAZENECA MAIVHIWO EPACHOKA EN MANO MANE OPUODH GI MIGAWO MAR THIETH EBUO PINY MANGIMA, WHO.
OJIWO APISAS MAG THIETH E COUNTIES MAPACHOKA OMED KAWO CHANJO MAKAMANO.
OLOSO SAMA JI 1064 NE OYUD GI CORONA KA 7 TO TUONO NE ONEGO EPACHOKA.
SONKO ODONJO NE  OGOTI
MANE EN GOVERNOR MA NAIROBI MIGOSI MIKE SONKO ODONJO NE JANG’AD BUCHE DAGLAS OGOTI EMBELE DUOL MAR DOHO EPACHOKA JUDICIAL SERVICE COMMISSION.
SONKO DUANI ONON JANG’AD BUCHENO MAOLERO NI KAWO CHUNG’ MANYAKONCHIEL EBURA MAR MIBADHI MA OMAKE.
SONKO MANE OCHOPO EDOHO KAWUONO YUAK NI JANG’AD BUCHENO ODAGI CHUNGO CHIENRO MAG YALO BUCHENE KATA OBEDO NI OSEBEDHO DWARO MAKAMANO.
OKINDE MAGE KA OTELNEGI KOD JOHN KHAMINWA NE OCHUNO MONDO OWUOG OKO MAR DOHO GI ICH WANG’ KA GIKWEDO KIT JANG’AD BUCHE DAGLAS OGOTI.
KIAMBU MCAS
MCAS DUTO EOD BUCH COUNTY MA KIAMBU ONYIS OPIMRE NE TUO MAR CORONA BANG’ KA ACHIEL KUOMGI TUONO NE ONEGO OTIENO MAPINY RUGODO KAWUONO.
MAE EN BANG’ THO MCA MA MUGUGA ELIUD NGUGI, KA SPEAKERNO OKUMO ROMO MAG MCAS MA KIAMBU NYAKA CHOP PIMGI MAYANG CHAL MARGI NE TUO MAR CORONA.
ESECHE OGOGO, JALUP JATA TIJE E APISI GOVERNOR MA NAKURU MIGOSI WILSON CHEBOCHEK OTHO KALUWORE GI TUO MAR CORONA.
MAE TIMORE SAMA JOFWAMBO EPACHOKA MEDO YUAGO JAFWAMBO MATENE ROBIN NJOGU MANE OTHO KALUWORE GI MIDHUSI MAR CORONA OTIENO MANYORO.
JATEND PINY OWACHO OYANGE KAKA JAL MANE ONG’EYO TIJE, AHINYA E CHUNGO WECHE MANYIEN MAG NYAKALONDO.
CHANJO
APISA MAG THIETH 897 OSEYUDO CHANJO MAR CORONA E COUNTY MA KISUMU.
DIRECTOR MAR WECHE THIETH E KISUMU COUNTY MIGOSI FRED OLUOCH OLERO NI KWAN APISAS MAG THIETH MACHOPO MONDO OYUD CHANJO MAR CORONA NIPINY KENDO OMONOGI CHOPO APISAS GANA 2 MANE GIGETO EJUMA MOKUONGO MAR CHANJO.
MIGOSI OLUOCH OLERO NI UTETHIETH MADITO E KISUMU OSECHUALE CHANJO KENDO ICHANO TERE E SUB-COUNTY HOSIPTALS.
OLOSO EROMO MANE OTA GI GOVERNOR MA KISUMU NGIRE PETER ANYANG’ MANE LANDO CHIENRO MANE OMEDO RIDO CHIKE MAG KEDO GI TUO MAR CORONA E KISUMU COUNTY.
NGIRE NYONG’O BENDE ONYISO JOTUO MAG CORONA MA ITHIEDHO EMIER MONDO OLURE GI CHIKE DUTO MAG KEDO GI CORONA.
LUPO
JOLUPO ENAM LOLWE OJIW OTI KOD KILUWA MOPUODHI KAKA YOR NENO NI ORIT KWAN RECH MANIE NAM LOLWE.
JAKOM RIWRUOK JOPIDH RECH E KISUMU MIGOSI DAVID NJAGI OLERO NI KILUWA MAOK OPUODHI OSEDUOKO PINY MOKADHO KWAN RECH E NAM LOWE.
OLERO NI MOKO KUOM JOLUPO MAKO NYAKA NYITHI RECH GINO MASANI OSEMIYO RECH OK NYUOLRE ENAM.
KOLOSO GI DALA FM, MIGOSI NJAGI BENDE OTUDO DOK CHIEN MAR RECH ENAM KOD CHEMICALS MAKEMBE TIYOGO MAIKEYO EI NAM TOK CHIK.
OKUAYO PINY OWACHO OKAW ONDAMO MAGER NE KEMBE MOKIEWO KOD NAM LOLWE MATHORO KEYO CHIDO MAGGI EI NAM.
ESECHE OGOGO OLERO NI PITH MAR RECH EI NAM KATA FISH CAGING OSEDUOKO PINY KWAN RECH.
MIGOSI NJAGI LERO NI CHEMICAL MAITIYOGO KUOM RECH MANIE CAGE MONDO KIK NYUOLRE INYO NYAKA RECH MAMOKO MANIE NAM KENDO DUOKO PINY  KWAN RECH.
OJIWO JOPINY OKUNY KUONDE PIDHO RECH KATA FISH PONDS KAKA YOR NENO NI RECH OBEDO MOROMO EPACHOKA.
BODABODA
YIERO MAR JO APIKO MA KADONGO E RACHUONYO EAST NE OCHUNG EKORO KALUWORE GI RUMBI MAR LUORO MANE TEDORE.
JAL MANE TAYO YIERO MAKAMANO GEORGE AGWANDA NE OLERO NI WACH LIST 2 MANE ITIYOGO EYIERONO EMANE OKELO WECHE.
MIGOSI GEORGE OTIENO MANE OWUOK JALOCH ETIELO MOKUONGO MAR YIERONO TO KATA KAMANO NE OKWEDO ONDAMO MAR CHUNGO YIERO KA KAT KAMANO BARACK CANTONA OJWANG’ MAEN JAKOM JO APIKO E RACHUONYO EAST NE OSIRO WACHNO.
INSERT: APIKO
KORKA KORE MIGOSI JOSHUA ODHIAMBO NE OPENJO GIMA OMIYO CHIKEGI MAG YIERO NE OLOKI KA OLERO NI GIYANGO JAL MANE OYIER ETIELO MOKUONGO.
RONGO
OKENGE OSEKET MAR NENO NI ONGE JAPUONJRE MA OBIRO OREM DHI TIMO PENJ MAR CLASS 8 E RONGO SUB-COUNTY.
JATEND WECHE SOMO E RONGO MIGOSI DUNCAN OSHIAMBO OLERO NI EKINDE MOKADHO MOKO KUOM JOPUONJRE OSEREM DHI SCHOOL KALUWORE GI WECHE KAKA MAG IYE MA OMONDO KOD KENY GINO MAOK GIDHI YIE.
OLERO NI CHIENRO OSEKET MABIRO NENO NI PENJ OTIM EYO MAKRE MAONGE NG’IKRUOK.
KONY MAR PESA
MIYO MORO MAWUOK SIDHO E MUHORONI SUB-COUNTY, KISUMU COUNTY PINY OCHAMO GI NYARE MAJA HIGNI 2 MANE ONYUOL KA KAR GOLO OKO MATIN ORIWORE GI KAR OKO MADUONG’
EVALINE AUMA OLERO WACH MAKAMAE NE OCHUNO MONDO OTUCH OMBICH EBATH I NYATHINO KENDO EMASANI OGOLO GODO LOSRUOK.
KOLOSO GI DALA FM, MIKAI AUMA OPIMO PEK MOKADHE KOD DUARO MATHOTH MAG PESA MANYALO MIYO NYATHINENO YUDO CHANG.
MIKAI AUMA EWI MANO OKUAYO JOTELO E KISUMU COUNTY KOD JOGO MACHUNYGI LER MONDO OWUOG OK OKONYE MANYO NGIMA NE NYARE.


INTERNATIONAL
NYITHINDO
KIDIENY MORO MAR NJORE CHODO WI NYITHINDO EPINY MOZAMBIQUE.
MAE LER MA OGOL GI RIWRUOK MAKEDO NE RATICH NYITHINDO, SAVE THE CHILDREN.
RIWRUOGNO OLERO NI KIDIENJ NJORE MAKAMANO NEGO NYAKA NYITHINDO MAJO HIGNI 11.
MOINGO JI 2500 OSENEG TO JI GANA 700 OSEDAR EMIECHGI NYAKA KIDIENJ NJORE MAR ISLAMIC STATE NE CHAK TIMO MONJ EPINY MOZAMBIQUE EHIGA 2017.


Created with an evaluation copy of Aspose.Words. To discover the full versions of our APIs please visit: https://products.aspose.com/words/